清朝玉璽

清朝仿明制 ， 大量製作帝王用璽以沖淡無傳國玉璽之虛 。 清朝玉璽使用滿漢雙文篆書樣 ， 左滿文 ， 右漢文 。 清共制二十五方玉璽稱清二十五寶 。 二十五寶平時密藏於紫禁城交泰殿的寶盝中 ， 一寶一盝 。 寶盝爲兩重 ， 皆木質 ， 製作精美 。 寶盝置木几上 ， 外罩繡龍紋的黃緞罩 ， 分列於御座左右 。 傳聞蒙元北遁時攜走傳國玉璽 ， 明末清初時多爾袞領兵在青海地區決戰其後裔時曾取得一枚傳國玉璽 ， 但清宮檔案證明其取得的實爲另造玉璽 “ 制誥之寶 ” 。